SL Uradni list Evropske unije C 360/1

POROČILO O FINANČNIH DEJAVNOSTIH V LETU 2015

(oddelek II proračuna EU – Evropski svet in Svet)

(2016/C 360/01)

KAZALO

1. UVOD 2

2. CILJI IN PRORAČUN ZA PRORAČUNSKO LETO 2015 2

2.1 Glavni finančni cilji 2

2.2 Določitev proračuna Evropskega sveta in Sveta za leto 2015 2

2.2.1 Splošni pristop 2

2.2.2 Proračun 2015 3

2.2.3 Proračun za leto 2015 in razdelek 5 finančnega okvira 3

3. SPLOŠNI PREGLED IZVRŠEVANJA PRORAČUNA V LETU 2015 5

3.1 Dejavnosti in cilji Evropskega sveta in Sveta za leto 2015 5

3.1.1 Seje in zasedanja 5

3.1.2 Zakonodajne dejavnosti 5

3.1.3 Posodabljanje uprave 6

3.1.4 Uresničevanje ciljev v letu 2015 6

3.2 Prihodki 7

3.3 Odhodki v letu 2015 8

3.3.1 Sprememba proračuna v letu 2015 8

3.3.2 Pregled izvrševanja proračuna v obdobju 2006–2015 10

3.3.3 Izvrševanje odobritev po kategorijah v letu 2015 11

3.4 Prenesena proračunska sredstva 12

3.4.1 Izvrševanje proračunskih sredstev, prenesenih iz leta 2014 v leto 2015 12

3.4.2 Proračunska sredstva, prenesena iz leta 2015 v leto 2016 13

3.5 Namenski prejemki 15

3.5.1 Namenski prejemki, nastali pred letom 2015 15

3.5.2 Namenski prejemki, nastali v letu 2015 15

1. UVOD

Ta dokument v skladu s členom 142 finančne uredbe (FU) (1) predstavlja poročilo o upravljanju proračuna in finančnem poslovodenju oddelka II proračuna EU (Evropski svet in Svet) za proračunsko leto 2015.

Poročilo temelji na začasnih računovodskih izkazih za leto 2015, ugotovitvah iz letnih poročil o dejavnostih, ki jih pripravijo odredbodajalci Sveta, in informacijah o izvrševanju proračuna iz finančnega sistema Sveta.

V poglavju 2 tega poročila je povzet okvir, določen za proračunsko leto 2015. V poglavju 3 je podan splošni pregled izvrševanja proračunskih sredstev, ki so bila na voljo v letu 2015.

V Prilogi pa je predstavljeno izvrševanje proračuna za leto 2015 po proračunskih vrsticah.

2. CILJI IN PRORAČUN ZA PRORAČUNSKO LETO 2015

2.1 Glavni finančni cilji

Glavni finančni cilji generalnega sekretariata Sveta za leto 2015 so bili:

— z uspešno in učinkovito porabo finančnih sredstev zagotavljati stalno podporo predsedniku Evropskega sveta in Svetu,

— nadalje posodabljati upravo, da bi izboljšal kakovost svoje organizacije in ustrezno porabo sredstev,

— nadalje financirati gradnjo stavbe Europa, ki naj bi bila zaključena do sredine leta 2016.

2.2 Določitev proračuna Evropskega sveta in Sveta za leto 2015

2.2.1 Splošni pristop

Proračun Evropskega sveta in Sveta (v nadaljnjem besedilu: ES/S) za leto 2015 je bil določen ob upoštevanju splošnega cilja, da se za skupne stroške, ki ne zajemajo odhodkov za osebje, nominalno ne preseže splošne ravni proračuna za leto 2014.

Povečanja, povezana z zakonskimi ali pogodbenimi obveznostmi, ali tista na področjih, ki naj bi bila nepogrešljiva za ustrezno delovanje GSS, so bila izravnana s prerazporejanjem nekaterih projektov po pomembnosti in njihovim reprogramiranjem, pri čemer je bilo upoštevano izvrševanje proračuna v preteklih letih.

Kar zadeva kadrovski načrt, je GSS nadaljeval racionalizacijo organizacije in v ta namen:

— število delovnih mest v kadrovskem načrtu zmanjšal za 31 v skladu s predlogom Komisije, da se število uslužbencev v institucijah v petih letih zmanjša za 5 % (tretje leto),

— 6 delovnih mest AST prenesel na Urad Evropske komisije za vodenje in plačevanje posameznih pravic (PMO),

— eno delovno mesto AST prenesel na ESZD,

— 10 delovnih mest AST preoblikoval v 10 delovnih mest za uslužbence s pogodbo za daljši čas (cenejše),

— 6 delovnih mest AST 5 preoblikoval v 6 delovnih mest AD 5 (nadaljnje posodabljanje uprave),

— 40 delovnih mest AST preoblikoval v 40 delovnih mest SC 1 (cenejše),

— število delovnih mest v kadrovskem načrtu povečal za 19 (dodatni uslužbenci za stavbo Europa).

2.2.2 Proračun 2015

Proračunski organ je določil, da bo skupni proračun ES/S za leto 2015 znašal 541,8 milijona EUR. To pomeni povišanje za 7,6 milijona EUR (+1,4 %) v primerjavi z letom 2014.

V kadrovskem načrtu ES/S za leto 2015 je bilo predvidenih 3 072 delovnih mest.

V tabeli 1 je povzetek proračuna za leto 2015 po posameznih kategorijah. Glede na to, da naj bi bila inflacija v letu 2015 po ocenah 1,5-odstotna, se je proračun ES/S realno pravzaprav zmanjšal, in to za 0,1 %.

Tabela 1

Proračun ES/S za leto 2015 v primerjavi s tistim za leto 2014 (po kategorijah)

(v EUR) Kategorija Proračun 2014 Proračun 2015 Sprememba 2015/2014 s SE (2) 1 2 3 = 2/1 Kadrovski načrt 292 989 059 297 827 000 1,7 % Odhodki za druge uslužbence 23 218 480 23 941 000 3,1 % Nepremičnine (razen nakupov) 40 537 800 51 207 500 26,3 % Računalniški sistemi 37 382 430 38 488 000 3,0 % Pohištvo 806 850 2 664 000 230,2 % Tehnična oprema 2 586 390 3 401 000 31,5 % Transport 2 146 217 1 868 000 -13,0 % Potni stroški delegacij 20 302 000 17 802 000 -12,3 % Stroški tolmačenja 86 991 444 83 900 000 -3,6 % Zasedanja in konference 8 720 570 7 638 000 -12,4 % Informiranje 8 890 660 8 847 000 -0,5 % Razno 1 930 400 2 208 000 14,4 % Rezerva 2 700 000 1 000 000 -63,0 % Skupaj (razen nakupa) 529 202 300 540 791 500 2,2 % Nakup nepremičnin 5 000 000 1 000 000 -80,0 % Vse skupaj 534 202 300 541 791 500 1,4 %

2.2.3 Proračun za leto 2015 in razdelek 5 finančnega okvira

Tabela 2 prikazuje razvoj proračuna ES/S v obdobju 2008–2015. Delež ES/S v razdelku 5 večletnega finančnega okvira se je skrčil z 8,0 % v letu 2008 na 6,3 % v letu 2015.

Tabela 2

Razvoj oddelka II proračuna EU (Evropski svet in Svet) v okviru razdelka 5 finančnega okvira v obdobju 2008–2015

2008 2009 (3) 2010 2011 2012 2013 2014 2015 (Zneski po trenutnih cenah) Mio. EUR Sprememba Mio. EUR Sprememba Mio. EUR Sprememba Mio. EUR Sprememba Mio. EUR Sprememba Mio. EUR Sprememba Mio. EUR Sprememba Mio. EUR Sprememba Razdelek 5 7 457 4,8 % 7 603 2,0 % 7 962 4,7 % 8 173 2,7 % 8 607 5,3 % 9 181 6,7 % 8 405 -8,5 % 8 661 3,0 % ES/S 595 0,2 % 603 1,3 % 634 5,1 % 563 -11,2 % 534 -5,2 % 536 0,3 % 534 -0,2 % 542 1,4 % Delež ES/S v razdelku 5 8,0 % 7,9 % 8,0 % 6,9 % 6,2 % 5,8 % 6,4 % 6,3 %

Za zmanjšanje za 53 milijonov EUR v obdobju 2008–2015 je bilo v glavnem zaslužno skrbno upravljanje proračuna. Zmanjšanje v letu 2011 je predvsem rezultat prerazporeditve sredstev na ESZD, zmanjšanji v letih 2012 in 2014 pa sta povezani z znižanji sredstev za nekatere dejavnosti glede na izvrševanje proračuna v predhodnih letih in na dejanske potrebe.

3. SPLOŠNI PREGLED IZVRŠEVANJA PRORAČUNA V LETU 2015

3.1 Dejavnosti in cilji Evropskega sveta in Sveta za leto 2015

GSS v okviru poročila o finančnih dejavnostih zagotavlja informacije o svojih glavnih dejavnostih, ki so pomembne s finančnega vidika, v teh informacijah pa je opisano delovanje Evropskega sveta in Sveta med proračunskim letom. Izpostavlja tudi glavne dosežke leta.

3.1.1 Seje in zasedanja

V tabeli 3 je prikazan pregled števila sej in zasedanj, ki jih je GSS organiziral za Evropski svet in Svet v obdobju 2006–2015.

Poleg 3 702„institucionalnih“ sej in zasedanj je GSS v letu 2015 organiziral dodatnih 2 271 sestankov (npr. seminarjev, informativnih sestankov in srečanj s tretjimi državami).

Tabela 3

Število sej in zasedanj v obdobju 2006–2015

2006 2007 2008 2009 2010 2011 2012 2013 2014 2015 Srečanja na vrhu 3 3 5 7 7 9 7 6 9 12 Svet 76 68 81 74 86 85 77 74 81 81 Coreper 120 106 144 140 122 135 140 140 135 138 Delovne skupine 4 037 4 183 4 480 4 272 4 127 4 373 4 480 4 164 4 016 3 471 Skupaj 4 236 4 360 4 710 4 493 4 342 4 602 4 704 4 384 4 241 3 702 Drugi sestanki 2 713 1 735 2 051 2 021 1 996 2 075 2 189 2 027 2 189 2 271 Vse skupaj 6 949 6 095 6 761 6 514 6 338 6 677 6 893 6 411 6 430 5 973

Leto 2015 so zaznamovale razne krize, zlasti pa teroristični napadi v Franciji, na Danskem in v Tuniziji, nadaljnje poglabljanje grške finančne krize, izbruh migracijske in begunske krize in pa načrtovani britanski referendum. Ti elementi političnega okolja se kažejo v večjem številu vrhunskih srečanj v letu 2015 v primerjavi s prejšnjimi leti.

Po drugi strani je skupno število sestankov, ki jih je organiziral GSS, upadlo za 7 % (457) v primerjavi z letom 2014. Temu je zlasti botrovalo krčenje zakonodajne dejavnosti kot posledica programa poenostavitve, ki ga je začela Evropska komisija.

Poleg tega je GSS junija 2015 organiziral drugo večstransko vrhunsko srečanje EU-CELAC (Skupnost latinskoameriških in karibskih držav), na katerem so se zbrali voditelji evropskih, latinskoameriških in karibskih držav, da bi utrdili odnose med regijama. Države – bilo jih je kar 61 – in institucije EU so se srečanja udeležile, da bi razpravljale o sodelovanju na področjih, ki zadevajo varnost, podnebne spremembe, boj proti drogam, izobraževanje, socialno kohezijo, trajnostni razvoj, inovacije in tehnologijo.

Za organizacijo dogodka, ki je terjala znatne varnostne in logistične vire ter občutna diplomatska prizadevanja, je bilo treba po ocenah odšteti dodatnih 1,8 milijona EUR.

3.1.2 Zakonodajne dejavnosti

Drugi količinski kazalnik dejavnosti je število pravnih aktov, ki so bili objavljeni v Uradnem listu (UL) (tabela 4). V letu 2015 je bilo takšnih aktov 1 412. Vedeti je treba, da je objava pravnih aktov v UL zadnji korak v zakonodajnem postopku.

Tabela 4

Število objavljenih pravnih aktov v obdobju 2006–2015

2006 2007 2008 2009 2010 2011 2012 2013 2014 2015 V UL objavljeni pravni akti 1 317 1 000 1 274 829 825 986 958 1 132 1 437 1 412

Kljub programu poenostavitve na področju zakonodaje, ki ga je začela Evropska komisija, se število pravnih aktov še ni bistveno zmanjšalo. Pravzaprav bo vpliv tega zaradi dolžine zakonodajnih postopkov opazen z določenim zamikom.

3.1.3 Posodabljanje uprave

GSS si je tudi v letu 2015 prizadeval, da bi z nadaljnjimi kadrovskimi zamenjavami na vodilnih položajih in utrjevanjem politike notranje mobilnosti izboljšal kakovost in učinkovitost svoje organizacije. Po izteku pilotne faze so zunanji ocenjevalni centri za izbor vodstvenega osebja postali standarden korak v postopkih zaposlovanja ljudi na vodilnih položajih.

In ne smemo pozabiti, da so leto 2015 zaznamovali novi dosežki na področju okoljske politike GSS. Slednjemu je bilo priporočeno, naj svoj program okoljskega managementa registrira v sklopu sistema za okoljsko ravnanje in presojo (EMAS), kakor je opredeljen v Uredbi (ES) št. 1221/2009 (4). To je okrepilo verodostojnost okoljskih pobud, ki so v GSS prisotne že več let.

3.1.4 Uresničevanje ciljev v letu 2015

Uresničevanje ciljev, določenih za proračunsko leto 2015, lahko povzamemo tako:

— Kadrovski načrt GSS je v letu 2015 zaposlil 175 uradnikov (144 stalnih uradnikov in 31 začasnih uslužbencev). V tem letu je 193 uradnikov (130 stalnih uradnikov in 63 začasnih uslužbencev) zapustilo Svet, s čimer se je število zasedenih delovnih mest v kadrovskem načrtu ES/S zmanjšalo za 18. V okviru zmanjšanja števila uslužbencev za 5 % v petih letih se je število mest v kadrovskem načrtu skrčilo za 31.

— Finančno poslovodenje GSS si je tudi v letu 2015 prizadeval za izboljšanje svojega finančnega poslovodenja in finančnih rezultatov. Poskrbljeno je bilo za več novih orodij in poročil, ki naj bi olajšali obdelavo podatkov ter povečali prepoznavnost in komunikacijo med finančnimi službami GSS. Eden najpomembnejših dosežkov v letu 2015 pa je bilo izboljšanje korporativnega finančnega upravljanja. To je bilo mogoče predvsem zaradi: — začetka izvajanja novega večletnega načrtovanja dejavnosti in proračuna, — reorganizacije Odbora za ocenjevanje projektov, ki je leta 2015 ocenil 26 projektov v vrednosti 102 milijonov EUR, — sodelovanja pravne službe, kar je okrepilo zakonitost javnega naročanja, ter — revizije notranjih pravil o financiranju in javnem naročanju. V okviru izboljšanja likvidnostnega stanja evropskih podjetij je GSS v letu 2015 račune plačal povprečno v roku 19 dni, pri tem da je skrajni rok za plačilo 30 koledarskih dni (Direktiva 2011/7/EU Evropskega parlamenta in Sveta (5)).

— Stavbna politika Projekt obnove stavbe Residence Palace ter njenega preoblikovanja v sedež Evropskega sveta in Sveta Evropske unije (stavba Europa) se je v letu 2015 nadaljeval. Dela so bila do konca leta večinoma zaključena in začele so se tudi že prve pripravljalne faze za začasni prevzem stavbe. Ta naj bi se zgodil 31. maja 2016.

3.2 Prihodki

V tabeli 5 je prikazan splošni rezultat v zvezi s prihodki v letu 2015. Izraz „izterjatvene pravice za leto 2014“ se nanaša na naloge za izterjavo iz leta 2014, pri katerih so bili zneski izterjani šele leta 2015. Izraz „izterjatvene pravice za leto 2015“ pa pomeni izterjave, ki so bile začete leta 2015.

Tabela 5

Pregled prihodkov v proračunu za leto 2015

(v EUR) Poglavje Izterjatvene pravice 2014 Izterjani prihodki iz leta 2014 Izterjatvene pravice 2015 Izterjani prihodki iz leta 2015 Izterjatvene pravice skupaj 2014 + 2015 Izterjano skupaj 2014 + 2015 Za izterjavo v letu 2016 1 2 3 4 5 = 1 + 3 6 = 2 + 4 7 = 5 – 6 4 0 Odbitki od osebnih prejemkov uslužbencev 0 0 27 245 978 27 245 978 27 245 978 27 245 978 0 4 1 Prispevki za pokojninsko zavarovanje 1 259 912 997 627 25 533 492 25 402 002 26 793 405 26 399 629 393 776 5 0 Prihodki od prodaje premičnin in nepremičnin 0 0 100 058 75 058 100 058 75 058 25 000 5 1 Prihodki od dajanja v najem 32 472 32 472 567 671 535 178 600 144 567 651 32 493 5 2 Prihodki od naložb ali danih posojil, bančnih in drugih obresti 0 0 1 378 1 378 1 378 1 378 0 5 5 Prihodki od opravljenih storitev in del 17 630 12 075 147 946 143 335 165 575 155 410 10 165 5 5 Prihodki od opravljenih storitev in del (ESZD) 117 144 117 144 182 000 32 000 299 144 149 144 150 000 5 7 Drugi prispevki in vračila v zvezi z upravo 2 416 891 1 982 556 17 791 281 15 808 360 20 208 172 17 790 916 2 417 257 5 8 Razna nadomestila 4 774 4 774 173 988 173 988 178 763 178 763 0 5 8 Razna nadomestila (ESZD) 0 0 0 0 0 0 0 5 9 Drugi prihodki iz upravnega poslovanja 0 0 0 0 0 0 0 6 3 Prispevki v okviru posebnih sporazumov 0 0 1 177 892 1 177 892 1 177 892 1 177 892 0 7 0 Zamudne obresti in globe 0 0 2 2 2 2 0 9 0 Razni prihodki 0 0 9 9 9 9 0 Skupaj 3 848 823 3 146 648 72 921 696 70 595 180 76 770 519 73 741 828 3 028 691

Celotni obseg prihodkov v zvezi z izterjatvenimi pravicami, tj. izdanimi nalogi za izterjavo, je v letu 2015 znašal 76,8 milijona EUR. V proračunskem letu je bilo od tega zneska izterjanih 73,7 milijona EUR, 3 milijoni EUR pa bodo izterjani v letu 2016.

Večina celotnih izterjanih prihodkov v letu 2015 (73 % ali 53,6 milijona EUR od 73,7 milijona EUR) zadeva davke, dajatve in pristojbine Skupnosti, ki so jih prispevali zaposleni na GSS. Od tega je 27,2 milijona EUR odbitkov od plač osebja, pri 26,4 milijona EUR pa gre za prispevke in prenose pokojninskih pravic v pokojninsko zavarovanje.

Preostanek, tj. 27 % (20,1 milijona EUR), izhaja iz raznovrstnega upravnega poslovanja, predvsem:

— izterjave dela zneskov, ki so bili v predhodnih letih izplačani državam članicam za potne stroške delegatov na podlagi njihovih prijav za leto 2013 oziroma za leto 2014 (1,3 milijona EUR oziroma 8,4 milijona EUR, poglavje 5 7),

— izterjatve plačil, ki so jih dolgovale države članice, ker so zahtevale dodatno tolmačenje v nekatere jezike (5,6 milijona EUR, poglavje 5 7),

— prispevkov za upravne stroške v okviru schengenskega pravnega reda v zvezi z Islandijo in Norveško (1,2 milijona EUR, poglavje 6 3),

— prispevkov drugih institucij in plačil s strani uradnikov Sveta za vrtec Sveta (1,1 milijona EUR) (poglavje 5 7),

— prihodkov od dajanja prostorov v najem ter povračil v zvezi z njimi, med drugim del najemnine, ki ga za informacijsko točko EU na ulici Archimède v Bruslju (0,6 milijona EUR, poglavje 5 1) plačuje Komisija,

— plačil s strani Sodišča in Računskega sodišča kot njunih prispevkov k finančnemu sistemu, ki je skupen tema institucijama in Svetu (0,5 milijona EUR, poglavje 5 7), in

— prerazporeditve sredstev z ESZD na Svet kot predplačila za storitve, ki jih je GSS opravil za ESZD (0,15 milijona EUR, poglavje 5 5).

3.3 Odhodki v letu 2015

3.3.1 Sprememba proračuna v letu 2015

V proračunskem letu 2015 so bila proračunska sredstva večkrat prerazporejena. V tabeli 6 so navedeni sklepi, na podlagi katerih je prišlo do sprememb proračunskih sredstev v obdobju 2009–2015.

Tabela 6

Število sprememb proračuna po vrsti spremembe v obdobju 2009–2015

Sprememba Leto Vrsta Pravna podlaga 2009 2010 2011 2012 2013 2014 2015 Sprememba proračuna Člen 41 FU 1 0 0 0 0 0 0 Prerazporeditev B Člen 25 FU 46 47 23 23 22 32 27 Prerazporeditev C Člen 25 FU 2 2 2 2 2 2 2 Prerazporeditev D Člen 27 FU 0 0 0 0 0 0 0 Skupaj 49 49 25 25 24 34 29

Prerazporeditve C, o katerih je treba obvestiti proračunski organ (v skladu s členom 25 finančne uredbe), so bile v letu 2015 izvedene za okrepitev naslednjega:

— prerazporeditev C1 v višini 4 800 000 EUR z dne 23. julija 2015 za: — financiranje nakupa Terrain d’Etterbeek,

— prerazporeditev C2 v višini 20 000 000 EUR z dne 11. decembra 2015 za: — kritje predplačila za uporabo konferenčnega centra Kirchberg v Luxembourgu (10 000 000 EUR) in — kritje predplačila za nakup stavbe Europa (10 000 000 EUR).

V letu 2015 je bil na podlagi člena 25(4) FU proračun ES/S interno spremenjen s 27 prerazporeditvami B.

V tabeli 7 so prikazane proračunske vrstice, ki so bile v letu 2015 zaradi različnih prerazporeditev znatno (6) spremenjene.

Tabela 7

Proračunske vrstice, pri katerih je v letu 2015 prišlo do znatnih prerazporeditev

(v EUR) Postavka Razdelek Prvotni proračun 2015 Prerazporeditve Končne odobritve Razlika 1100 Osnovne plače 222 569 000 -5 695 000 216 874 000 -3 % 1102 Pravice iz kadrovskih predpisov 56 860 000 - 900 000 55 960 000 -2 % 2000 Najemnine 2 806 000 19 038 000 21 844 000 678 % 2 0 0 2 Pridobitev nepremičnin 1 000 000 8 750 000 9 750 000 875 % 2 0 0 3 Opremljanje prostorov 8 236 000 -1 624 000 6 612 000 -20 % 2 0 0 4 Storitve varovanja 1 740 000 -1 198 000 542 000 -69 % 2 0 1 0 Čiščenje in vzdrževanje 17 647 500 -2 900 000 14 747 500 -16 % 2 0 1 1 Voda, plin, elektrika in ogrevanje 5 316 000 -1 900 000 3 416 000 -36 % 2 1 0 1 Zunanje storitve za računalniške sisteme 20 010 000 581 358 20 591 358 3 % 2 1 0 2 Vzdrževanje in popravilo strojne ter programske opreme 6 005 000 - 820 301 5 184 699 -14 % 2 1 0 3 Telekomunikacije 3 225 000 -1 422 739 1 802 261 -44 % 2 1 3 2 Najem in popravilo voznega parka 1 528 000 - 565 000 963 000 -37 % 2 2 0 0 Potni stroški delegacij 17 802 000 9 351 084 27 153 084 53 % 2 2 0 2 Stroški tolmačenja 83 900 000 -19 376 084 64 523 916 -23 % 2 2 0 3 Izdatki za reprezentanco in razvedrilo 3 265 000 -2 150 000 1 115 000 -66 % 2 2 1 1 Uradni list 4 816 000 - 575 000 4 241 000 -12 % 2 2 1 3 Informiranje in javne prireditve 2 190 000 550 000 2 740 000 25 %

3.3.2 Pregled izvrševanja proračuna v obdobju 2006–2015

V zadnjih desetih letih je bila skupna stopnja izvrševanja proračuna ES/S v povprečju 93-odstotna (glej grafikon 1). Ta stopnja se nanaša na obveznosti, prevzete med proračunskim letom, iz razpoložljivega odobrenega proračuna.

Delež dejanskih letnih plačil med letoma 2006 in 2015 je znašal v povprečju 81 % proračuna. Razlika med skupno stopnjo izvrševanja in plačili v danem letu (tj. neplačane obveznosti) je bila v skladu s členom 13(4) finančne uredbe prenesena v naslednje proračunsko leto, in sicer za plačila.

Prenesena sredstva se delijo na dve glavni kategoriji: delovanje GSS in nepremičnine. Prva zadeva obveznosti, za katere so bile pogodbe pravilno sklenjene pred zaključkom proračunskega leta, vendar zanje blago še ni bilo dobavljeno in/ali do konca leta niso bili prejeti nobeni računi.

Grafikon 1

Splošna stopnja izvrševanja proračuna v obdobju 2006–2015

(1) V letu 2009 se je proračun Sveta s „spremembo proračuna št. 10/2009 k proračunu EU“ zmanjšal za 40 milijonov EUR. Ta znesek je bil prerazporejen kot prispevek Sveta k evropskemu načrtu za oživitev gospodarstva.

Druga kategorija se nanaša na nakupe nepremičnin, kot so LEX, vrtec in stavba Europa, ki jih je opravil GSS. GSS je v zadnjih nekaj letih za financiranje teh nakupov lahko uporabil prihranke, nastale pri izvrševanju proračuna.

V letu 2015 so obveznosti, prevzete za nakup stavbe Europa, znašale 4 milijone EUR. Ta znesek je bil zaradi dejanskega plačila prenesen v leto 2016.

3.3.3 Izvrševanje odobritev po kategorijah v letu 2015

Analiza odhodkov v letu 2015 je prikazana v štirinajstih odhodkovnih kategorijah.

Tabela 8 vsebuje primerjavo med končnim proračunom po prerazporeditvah (stolpec 2) in realizacijo proračuna glede na prevzete obveznosti (stolpec 3). Razlika med končnim proračunom in odobritvami, za katere so bile prevzete obveznosti, ustreza zneskom, ki v letu 2015 niso bili uporabljeni in so bili torej razveljavljeni.

Tabela 8

Pregled izvrševanja proračuna za leto 2015 (po kategorijah)

(v EUR) Kategorija Proračun 2015 (prvotni) Proračun 2015 (končni (7)) Obveznosti (8) Realizacija Razveljavljene odobritve 1 2 3 4 = 3/2 5 = 2 – 3 Kadrovski načrt 297 827 000 291 427 000 283 827 466 97,4 % 7 599 534 Odhodki za druge uslužbence 23 941 000 23 941 000 21 552 971 90,0 % 2 388 029 Nepremičnine (razen nakupov) 51 207 500 62 457 500 61 258 420 98,1 % 1 199 080 Računalniški sistemi 38 488 000 37 088 000 36 987 014 99,7 % 100 986 Pohištvo 2 664 000 2 664 000 2 284 645 85,8 % 379 355 Tehnična oprema 3 401 000 3 401 000 2 568 135 75,5 % 832 865 Transport 1 868 000 1 468 000 1 433 023 97,6 % 34 977 Potni stroški delegacij 17 802 000 27 153 084 17 517 650 64,5 % 9 635 434 Stroški tolmačenja 83 900 000 64 523 916 51 914 971 80,5 % 12 608 945 Zasedanja in konference 7 638 000 5 863 000 4 443 547 75,8 % 1 419 453 Informiranje 8 847 000 8 847 000 6 921 782 78,2 % 1 925 218 Razno 2 208 000 2 208 000 1 362 183 61,7 % 845 817 Rezerva 1 000 000 1 000 000 — 0,0 % 1 000 000 Skupaj (razen nakupa) 540 791 500 532 041 500 492 071 805 92,5 % 39 969 695 Pridobitev nepremičnin 1 000 000 9 750 000 9 750 000 100,0 % 0 Vse skupaj 541 791 500 541 791 500 501 821 805 92,6 % 39 969 695

Splošna stopnja izvrševanja proračuna za leto 2015 je 92,6-odstotna. Razliko med končnim proračunom in proračunskim izvrševanjem je mogoče pojasniti tako:

— skupna neporabljena sredstva v kategoriji „Kadrovski načrt“ znašajo 7,6 milijona EUR. Ta neporabljena sredstva so povezana predvsem z zasedenostjo delovnih mest iz kadrovskega načrta, ki je bila v letu 2015 dejansko nižja od tiste, načrtovane v proračunu, ter z manjšo potrebo po raznih pravicah iz kadrovskih predpisov.

— V kategoriji odhodkov za druge uslužbence je 45 % neporabljenih sredstev (1,1 milijona od skupno 2,4 milijona EUR) povezanih z manjšim številom plačil za pogodbene delavce, napotene nacionalne strokovnjake in druge zunanje storitve. Zaradi nižjih stroškov, povezanih s službenimi potovanji, je bilo prihranjenih 0,6 milijona EUR. Zaradi neporabljenih sredstev iz proračuna za potovanja predsednika Evropskega sveta in zadevnih nadomestil za potne stroške je nastal prihranek v višini 0,4 milijona EUR. Preostalih 0,3 milijona EUR je večinoma povezanih z manjšimi prihranki na področju otroškega varstva ter zdravstvene in socialne službe.

— V okviru skupnih odhodkov za stavbe (brez stavbe Europa) je bilo prihranjenih 1,2 milijona EUR. Od tega zneska je bilo 0,6 milijona EUR prihranjenih zaradi nižjih stroškov za vzdrževanje in čiščenje, porabo vode, plina in elektrike ter nižjih odhodkov za varnost. Preostalih 0,6 milijona EUR je rezultat prihranka pri nekaterih delih v zvezi z opremo, instalacijami in varnostjo.

— Stopnja izvrševanja proračuna na področju IT je bila skoraj 100-odstotna. Neporabljena sredstva v višini 0,1 milijona EUR so predvsem posledica manjše potrebe po zunanjih storitvah.

— Neporabljena sredstva v višini 0,4 milijona EUR za pohištvo so povezana predvsem z novo oceno stroškov, povezanih s pohištvom za stavbo Europa.

— Prihranki v višini 0,8 milijona EUR za tehnično opremo so zlasti posledica zmanjšane potrebe po tehničnih napravah, kot je multimedijska oprema in avdiooprema v konferenčnih dvoranah.

— Kar zadeva področje transporta, je bila stopnja izvrševanja proračuna skoraj 100-odstotna.

— Pri potnih stroških delegacij je bilo prihranjenih 9,6 milijona EUR. Po prerazporeditvah je bilo za tovrstne stroške na voljo 27,2 milijona EUR. Prvotni proračun je znašal 17,8 milijona EUR, vanj pa je bilo prenesenih 10,7 milijona EUR iz prihrankov pri nekaterih sredstvih za tolmačenje. Po drugi strani je bilo med letom prenesenih 1,3 milijona EUR za financiranje dodatnega tolmačenja v nekaterih jezikih. Ker pa so države članice morale vrniti neporabljene zneske iz preteklih let, so v proračunu za leto 2015 prevzete obveznosti za prihodnja plačila znašale samo 17,5 milijona EUR.

— Neporabljena proračunska sredstva za tolmačenje znašajo 12,6 milijona EUR. Treba bi bilo opozoriti, da so ta neporabljena sredstva končni rezultat prenosa 10,7 milijona EUR iz sredstev za tolmačenje v sredstva za potne stroške delegacij (9) ter prenosa 10 milijonov EUR za financiranje predplačila za stavbo Europa. V končni rezultat je vključenih tudi 1,3 milijona EUR, ki so bili iz nekaterih sredstev za potne stroške vrnjeni v sredstva za kritje dodatnega tolmačenja v nekaterih jezikih.

— Znesek 1,1 milijona EUR od skupaj 1,4 milijona EUR neporabljenih sredstev za organizacijo zasedanj in konferenc je odraz nižje pogodbene cene za gostinske storitve ter manjšega števila sej in zasedanj v letu 2015 glede na predvidevanja v proračunu. Dodatni prihranek v višini 0,2 milijona EUR je posledica privarčevanih stroškov pri organizaciji večstranskega vrhunskega srečanja EU-CELAC. Manjše potrebe v smislu posebnih potnih stroškov so omogočile še dodatni prihranek v višini 0,1 milijona EUR.

— Stopnja izvrševanja proračunskih sredstev v kategoriji „Informiranje“ je bila 78-odstotna, kar je omogočilo prihranek v višini 1,9 milijona EUR. Od tega je 1,8 milijona EUR povezanih z dejstvom, da je bilo pravnih aktov v okviru postopka soodločanja in drugih pravnih aktov, ki se objavijo v Uradnem listu, v letu 2015 manj. Preostalih 0,1 milijona EUR izhaja zlasti iz manjše potrebe glede publikacij, izdatkov za informiranje in spletnih dejavnosti.

— V kategoriji „Razno“ je neporabljena sredstva v višini 0,8 milijona EUR mogoče pojasniti predvsem z nižjimi izdatki na področju pravnih stroškov (0,5 milijona EUR), saj je bilo število protidampinških zadev, priglašenih Svetu, manjše od pričakovanega, ter z manjšimi potrebami po pisarniškem materialu, papirju, študijah, selitvah, delovnih oblačilih in zavarovanjih (0,3 milijona EUR).

3.4 Prenesena proračunska sredstva

3.4.1 Izvrševanje proračunskih sredstev, prenesenih iz leta 2014 v leto 2015

Iz tabele 9 je razvidno, da je bilo iz leta 2014 v leto 2015 prenesenih 49,8 milijona EUR.

Tabela 9

Izvrševanje proračunskih sredstev, prenesenih iz leta 2014 v leto 2015 (po kategorijah)

(v EUR) Kategorija Odobritve, prenesene iz leta 2014 Plačila 2015 Realizacija Razveljavljene odobritve 1 2 3 = 2/1 4 = 1 – 2 Kadrovski načrt 349 629 348 820 99,8 % 808 Odhodki za druge uslužbence 2 295 744 1 808 728 78,8 % 487 016 Nepremičnine 8 712 328 6 646 755 76,3 % 2 065 572 Računalniški sistemi 18 126 434 17 224 144 95,0 % 902 290 Pohištvo 588 624 585 559 99,5 % 3 064 Tehnična oprema 1 062 094 973 057 91,6 % 89 037 Transport 224 349 171 805 76,6 % 52 544 Potni stroški delegacij — — — Stroški tolmačenja 5 564 784 5 200 228 93,4 % 364 556 Zasedanja in konference 1 196 079 514 660 43,0 % 681 419 Informiranje 1 011 946 838 501 82,9 % 173 445 Razno 10 638 694 10 529 779 99,0 % 108 915 Rezerva — — Skupaj 49 770 704 44 842 036 90,1 % 4 928 668

Stopnja izvrševanja proračunskih sredstev, prenesenih iz leta 2014, je bila 90,1-odstotna.

Glavna razloga za tako izvrševanje sta:

— gradnje/blago/storitve, ki jih je GSS naročil prejšnje leto, delno ali sploh niso bili zagotovljeni, ter

— neprejeti računi za gradnje/blago/storitve. Treba je opozoriti, da to nedvomno pomeni proračunsko obremenitev za prihodnje proračunsko leto, saj bo treba zaradi teh poslov v letu 2016 vnesti nove obveznosti.

3.4.2 Proračunska sredstva, prenesena iz leta 2015 v leto 2016

Proračunska sredstva, prenesena iz leta 2015 v leto 2016, znašajo skupno 47,3 milijona EUR.

Tabela 10

Proračunska sredstva, prenesena iz leta 2015 v leto 2016 (po kategorijah)

(v EUR) Kategorija Proračun 2015 (prvotni) Proračun 2015 (končni (10)) Obveznosti (11) Odobritve, prenesene v leto 2016 (11) Stopnja prenosa 1 2 3 4 5 = 4/3 Kadrovski načrt 297 827 000 291 427 000 283 827 466 400 792 0,1 % Odhodki za druge uslužbence 23 941 000 23 941 000 21 552 971 2 419 483 11,2 % Nepremičnine 51 207 500 62 457 500 61 258 420 10 156 193 16,6 % Računalniški sistemi 38 488 000 37 088 000 36 987 014 16 755 734 45,3 % Pohištvo 2 664 000 2 664 000 2 284 645 1 842 957 80,7 % Tehnična oprema 3 401 000 3 401 000 2 568 135 1 283 975 50,0 % Transport 1 868 000 1 468 000 1 433 023 377 616 26,4 % Potni stroški delegacij 17 802 000 27 153 084 17 517 650 359 415 2,1 % Stroški tolmačenja 83 900 000 64 523 916 51 914 971 6 567 275 12,7 % Zasedanja in konference 7 638 000 5 863 000 4 443 547 818 658 18,4 % Informiranje 8 847 000 8 847 000 6 921 782 1 696 343 24,5 % Razno 2 208 000 2 208 000 1 362 183 676 774 49,7 % Rezerva 1 000 000 1 000 000 — — — Skupaj (razen nakupa) 540 791 500 532 041 500 492 071 805 43 355 215 8,8 % Pridobitev nepremičnin 1 000 000 9 750 000 9 750 000 4 000 000 41,0 % Vse skupaj 541 791 500 541 791 500 501 821 805 47 355 215 9,4 %

Iz leta 2015 v leto 2016 so bili preneseni predvsem zneski iz naslednjih kategorij:

— 16,7 milijona EUR iz kategorije „Računalniški sistemi“, od tega 9,4 milijona EUR v zvezi z zunanjimi storitvami, 6,1 milijona EUR za strojno in programsko opremo, 0,7 milijona EUR za telekomunikacije ter 0,5 milijona EUR za storitve in vzdrževanje na področju IT,

— 10,2 milijona EUR iz kategorije „Nepremičnine“, od tega 4,3 milijona EUR za razno opremljanje, 3,1 milijona EUR za čiščenje in vzdrževanje, 1,4 milijona EUR za varnost in preventivo, 1 milijon EUR za elektriko, vodo, plin in ogrevanje skupaj ter 0,4 milijona EUR drugih odhodkov v zvezi z nepremičninami, npr. študije in revizije v zvezi z nepremičninami,

— 6,6 milijona EUR iz kategorije „Stroški tolmačenja“ za kritje stroškov tolmačenja, ki je bilo zagotovljeno novembra in decembra 2015, a bo zanj končni račun prišel leta 2016,

— 4 milijoni EUR iz kategorije „Pridobitev nepremičnin“, ki so namenjeni kritju predplačila za stavbo Europa,

— 2,4 milijona EUR iz kategorije „Odhodki za druge uslužbence“, zlasti v zvezi z zunanjimi storitvami, usposabljanjem, zdravstveno službo, vrtci in službenimi potovanji,

— 1,8 milijona EUR iz kategorije „Pohištvo“ v zvezi z opremo za stavbo Europa,

— 1,7 milijona EUR v zvezi z odhodki iz kategorije „Informiranje“, od tega 1,3 milijona EUR zadeva informiranje in javne prireditve ter publikacije Sveta, 0,4 milijona EUR pa izdatke za dokumentacijo in knjižnico,

— 1,3 milijona EUR iz kategorije „Tehnična oprema“ ter

— 0,8 milijona EUR iz kategorije „Zasedanja in konference“, večinoma v zvezi z nedospelimi računi za organizacijo zasedanj oz. sej Sveta in Evropskega sveta v letu 2015.

3.5 Namenski prejemki

3.5.1 Namenski prejemki, nastali pred letom 2015

Namenski prejemki, nastali pred letom 2015, so skupaj znašali 24,3 milijona EUR.

Namenski prejemki v zvezi z dejavnostmi GSS so skupaj znašali 23,7 milijona EUR, od česar je bilo izplačanih 23,3 milijona EUR. Preostalih 0,4 milijona EUR je bilo razveljavljenih v skladu s členom 14 FU.

Drugi del namenskih prejemkov, nastalih pred letom 2015 (0,6 milijona EUR), se nanaša na zneske, ki jih je ESZD v letu 2014 prenesla na Svet za kritje stroškov storitev, ki so opredeljene v različnih sporazumih o ravni storitev, sklenjenih med obema institucijama, in jih je opravil GSS. V letu 2015 je bil izplačan skoraj celotni znesek 0,6 milijona EUR (442 EUR je bilo razveljavljenih).

Tabela 11

Izvrševanje namenskih prejemkov, nastalih pred letom 2015 (po kategorijah)

(v EUR) Kategorija Namenski prejemki pred letom 2015 Plačila 2015 Realizacija Razveljavljeni namenski prejemki 1 2 3 = 2/1 4 = 1 – 2 Kadrovski načrt 1 243 638 1 239 710 99,7 % 3 928 Odhodki za druge uslužbence 1 392 504 1 380 894 99,2 % 11 611 Nepremičnine 301 644 253 405 84,0 % 48 239 Računalniški sistemi 549 081 542 382 98,8 % 6 699 Pohištvo — — 0,0 % — Tehnična oprema 23 601 21 470 91,0 % 2 131 Transport 5 300 4 246 80,1 % 1 054 Potni stroški delegacij 10 259 457 10 019 846 97,7 % 239 611 Stroški tolmačenja 9 145 845 9 145 845 100,0 % — Zasedanja in konference 35 446 10 048 28,3 % 25 397 Informiranje 391 821 391 821 100,0 % — Razno 329 023 317 634 96,5 % 11 389 Skupaj ES/S 23 677 360 23 327 300 98,5 % 350 060 Sporazumi o ravni storitev, sklenjeni z ESZD 618 746 618 303 99,9 % 442 Vse skupaj 24 296 106 23 945 603 98,6 % 350 503

3.5.2 Namenski prejemki, nastali v letu 2015

Namenski prejemki, nastali v letu 2015, so skupaj znašali 20 milijonov EUR. Od tega 92 000 EUR ustreza zneskom, ki jih je ESZD prenesla na Svet.

V letu 2015 so namenski prejemki, povezani z dejavnostmi GSS, znašali 19,9 milijona EUR. Med proračunskim letom je bilo porabljenih 0,5 milijona EUR, 19,4 milijona EUR pa je bilo prenesenih v leto 2016 v skladu s členom 14 FU.

Tabela 12

Izvrševanje namenskih prejemkov, nastalih v letu 2015 (po kategorijah)

(v EUR) Kategorija Namenski prejemki 2015 Obveznosti 2015 Razpoložljivi namenski prejemki 1 2 3 = 1 – 2 Kadrovski načrt 1 324 068 — 1 324 068 Odhodki za druge uslužbence 1 393 085 127 844 1 265 242 Nepremičnine 686 512 59 773 626 739 Računalniški sistemi 700 727 287 979 412 748 Pohištvo 1 488 — 1 488 Tehnična oprema 45 000 28 673 16 327 Transport 38 319 1 744 36 575 Potni stroški delegacij 9 707 699 — 9 707 699 Stroški tolmačenja 5 565 872 — 5 565 872 Zasedanja in konference 147 877 — 147 877 Informiranje 150 002 — 150 002 Razno 180 265 — 180 265 Skupaj ES/S 19 940 915 506 013 19 434 902 Sporazumi o ravni storitev, sklenjeni z ESZD 92 000 58 210 33 791 Vse skupaj 20 032 915 564 222 19 468 692

Približno 48 % namenskih prejemkov je povezanih s potnimi stroški delegacij (9,7 milijona EUR). Znesek 5,6 milijona EUR za tolmačenje izvira iz dodatnih plačil za nekatere jezike zaradi kritja dodatnega tolmačenja v teh jezikih. Preostanek je povezan predvsem s povračilom zneskov v zvezi z raznovrstnim upravnim poslovanjem Sveta.

(1) Uredba (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (UL L 298, 26.10.2012, str. 1).

(2) Stavba Europa.

(3) Končni proračun je po tem, ko so se sredstva za evropski načrt za oživitev gospodarstva decembra 2009 zmanjšala za 40 milijonov EUR, znašal 563 milijonov EUR.

(4) Uredba (ES) št. 1221/2009 Evropskega parlamenta in Sveta z dne 25. novembra 2009 o prostovoljnem sodelovanju organizacij v Sistemu Skupnosti za okoljsko ravnanje in presojo (EMAS), razveljavitvi Uredbe (ES) št. 761/2001 ter odločb Komisije 2001/681/ES in 2006/193/ES (UL L 342, 22.12.2009, str. 1).

(5) Direktiva 2011/7/EU Evropskega parlamenta in Sveta z dne 16. februarja 2011 o boju proti zamudam pri plačilih v trgovinskih poslih (UL L 48, 23.2.2011, str. 1).

(6) Neto znesek > 300 000 EUR.

(7) Vključuje notranje prerazporeditve proračunskih sredstev.

(8) Vključuje na sklepu temelječ prenos v višini 1 821 000 EUR.

(9) GSS v skladu s Sklepom 111/07 prerazporedi 66 % neporabljenih zneskov iz sredstev za tolmačenje v sredstva za potne stroške delegatov, da se porabijo v istem proračunskem letu. V letu 2015 je bilo na ta način prerazporejenih 10,7 milijona EUR.

(10) Vključuje notranje prerazporeditve proračunskih sredstev.

(11) Vključuje na sklepu temelječ prenos v višini 1 821 000 EUR.